CELEX: 62009CA0302(01)
Language: sk
Date: 2011-10-06 00:00:00
Title: Vec C-302/09: Rozsudok Súdneho dvora (piata komora) zo 6. októbra 2011 — Európska komisia/Talianska republika (Nesplnenie povinnosti členským štátom — Štátna pomoc — Pomoc poskytnutá podnikom usadeným na území Benátok a Chioggie — Zníženie sociálnych dávok — Vymáhanie)

26.11.2011   
            
            
               SK
            
            
               Úradný vestník Európskej únie
            
            
               C 347/3
            
         Rozsudok Súdneho dvora (piata komora) zo 6. októbra 2011 — Európska komisia/Talianska republika
   (Vec C-302/09) (1)
   
   (Nesplnenie povinnosti členským štátom - Štátna pomoc - Pomoc poskytnutá podnikom usadeným na území Benátok a Chioggie - Zníženie sociálnych dávok - Vymáhanie)
   2011/C 347/03
   Jazyk konania: taliančina
   
      Účastníci konania
   
   
      Žalobkyňa: Európska komisia (v zastúpení: V. Di Bucci a E. Righini, splnomocnení zástupcovia)
   
      Žalovaná: Talianska republika (v zastúpení: G. Palmieri, splnomocnený zástupca, a G. Aiello, avvocato dello Stato)
   
      Predmet veci
   
   Nesplnenie povinnosti členským štátom — Neprijatie opatrení potrebných na dosiahnutie súladu s článkami 2, 5 a 6 rozhodnutia Komisie 2000/394/ES z 25. novembra 1999 týkajúceho sa pomoci v prospech podnikov usadených na území Benátok a Chioggie stanovenej zákonmi č. 30/1997 a 206/1995, ktorými sa zaviedlo zníženie sociálnych dávok [oznámeného pod číslom K(1999) 4268] [neoficiálny preklad] (Ú. v. ES L 150, s. 50), v stanovenej lehote
   
      Výrok rozsudku
   
   
               1.
            
            
               Talianska republika si tým, že neprijala v stanovených lehotách všetky opatrenia potrebné na vymáhanie pomoci poskytnutej na základe režimu pomoci, ktorý bol vyhlásený za protiprávny a nezlučiteľný so spoločným trhom rozhodnutím Komisie 2000/394/ES z 25. novembra 1999 týkajúcim sa pomoci v prospech podnikov usadených na území Benátok a Chioggie stanovenej zákonmi č. 30/1997 a 206/1995, ktorými sa zaviedlo zníženie sociálnych dávok od jej príjemcov, nesplnila povinnosti, ktoré jej vyplývajú z článku 5 tohto rozhodnutia.
            
         
               2.
            
            
               Talianska republika je povinná nahradiť trovy konania.
            
         
      (1)  Ú. v. EÚ C 256, 24.10.2009.